Selemo sa Bajudo sekarolo tse pedi. Karolo ka nngwe efella mahareng a kgwedi. 10 Mosadi wa Mokeresete o tshwanetse go etsa Jesu ka go ema botlhogo jwa monna wa gagwe nokeng. (Bala 1 Petere 2:21; 3:1, 2.) Akanya ka boemo jo a ka nnang le sebaka sa go dira jalo mo go jone. Morwawe o kopa go dira sengwe se se tlhokang tetla ya batsadi. Ka gonne batsadi ba ise ba buisane ka kgang eo, go tla bo go tshwanela gore mmaagwe a mmotse jaana, “A o buile le rrago?” Fa a sa dira jalo, go ka nna molemo gore mmaagwe a bue le rraagwe pele ga go dirwa tshwetso. Gape mosadi wa Mokeresete ga a tshwanela go ganetsa kgotsa go ngangisana le monna wa gagwe fa pele ga bana ba bone. Fa a sa dumalane le monna wa gagwe ka sengwe, o tla bua le ene kwa thoko.—Baef. 6:4.